CELEX: 62013TN0029
Language: mt
Date: 2013-01-17 00:00:00
Title: Kawża T-29/13: Rikors ippreżentat fis- 17 ta’ Jannar2013 — AbbVie et vs L-Aġenzija Ewropea għall-Mediċini (EMA)

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/26
            
         Rikors ippreżentat fis-17 ta’ Jannar2013 — AbbVie et vs L-Aġenzija Ewropea għall-Mediċini (EMA)
   (Kawża T-29/13)
   2013/C 79/46
   Lingwa tal-kawża: l-Ingliż
   
      Partijiet
   
   
      Rikorrenti: AbbVie, Inc. (Wilmington, l-Istati Uniti) u AbbVie Ltd (Maidenhead, ir-Renju Unit) (rappreżentanti: P. Bogaert, G. Berrisch, avukati, u B. Kelly, Solicitor)
   
      Konvenuta: L-Aġenzija Ewropea għall-Mediċini
   
      Talbiet
   
   
               —
            
            
               tannulla d-deċiżjoni tal-Aġenzija Ewropea għall-Mediċini EMA/685471/2012, tal-5 ta’ Novembru 2012, li tagħti aċċess għad-dokumenti mill-fajl ta’ awtorizzazzjoni ta’ tqegħid fis-suq ta’ prodott mediċinali; u
            
         
               —
            
            
               tikkundanna lill-Aġenzija Ewropea għall-Mediċini għall-ispejjeż kollha, inklużi l-ispejjeż tar-rikorrenti.
            
         
      Motivi u argumenti prinċipali
   
   Ir-rikors preżenti huwa intiż għall-annullament, taħt l-Artikolu 263(4) TFUE, tad-deċiżjoni tal-Aġenzija Ewropea għall-Mediċini EMA/685471/2012, tal-5 ta’ Novembru 2012, li tagħti aċċess għad-dokumenti mill-fajl ta’ awtorizzazzjoni ta’ tqegħid fis-suq ta’ prodott mediċinali skont ir-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni.
   Insostenn tar-rikors tagħhom, ir-rikorrenti jinvokaw erba’ motivi.
   
               (1)
            
            
               L-ewwel motiv ibbażat fuq il-ksur tal-Artikolu 4(2) tar-Regolament dwar it-trasparenza u tad-drittijiet fundamentali tar-rikorrenti għall-protezzjoni ta’ informazzjoni kummerċjali kunfidenzjali.
            
         
               (2)
            
            
               It-tieni motiv ibbażat fuq il-ksur tal-obbligu ta’ motivazzjoni tad-deċiżjoni fir-rigward tal-applikazzjoni tal-Artikolu 4(2) tar-Regolament dwar it-trasparenza.
            
         
               (3)
            
            
               It-tielet motiv ibbażat fuq il-ksur tal-prinċpju tal-aspettattivi leġittimi.
            
         
               (4)
            
            
               Ir-raba’ motiv ibbażat fuq il-ksur tad-Direttiva 2001/29/KE (1) dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni, tad-drittijiet fundamentali għall-protezzjoni tad-dritt għall-proprjetà, inklużi d-drittijiet tal-awtur u tal-prinċipji ta’ proporzjonalità u ta’ amministrazzjoni tajba, sa fejn l-aċċess jingħata billi tiġi pprovduta kopja tad-dokumenti.
            
         
      (1)  Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni (ĠU Edizzjoni Speċjali bil-Malti, Kapitolu 17, Vol. 1, p. 230).